Bipolar Integrated Technology

Bipolar Integrated Technology var en produsent av halvledere, med sete i Beaverton, Oregon. Selskapet solgte produkter implementert med transistorer av typen Emitter-coupled logic. Det ble grunnlagt i 1983 av tidligere ingeniører fra selskapene Floating Point Systems, Intel og Tektronix. Selskapet ble senere omdøpt til BIT Inc..

Deres første produkt var en koprosessor for flyttall. Senere produserte de B500 SPARC ECL, en mikroprosessor av typen SPARC som ble benyttet av Floating Point Systems. De produserte også mikroprosessoren R6000 ECL, som ble benyttet i minimaskiner fra MIPS Technologies.

Selskapet gikk også inn i teleommunikasjonsmarkedet med utstyr for Asynchronous Transfer Mode og svitsjer for Ethernet. Selskapet ble i 1996 oppkjøpt av PMC-Sierra

Kategori:Tidligere IT-selskaper fra USA
Kategori:Selskaper etablert i 1983
Kategori:1983 i USA
Kategori:Opphør i 1996
Kategori:1996 i USA
Kategori:Næringsliv i Oregon